Trumpaliai
Trumpaliai – kaimas Kalvarijos savivaldybėje, 4 km nuo Sangrūdos, prie Trumpalių ežero. Už 1 km į šiaurę nuo ežero stūkso Pieščiakalnis – aukštoka (210,8 m) kalva, nuo kurios atsiveria gražūs vaizdai į vandens telkinį ir aplinkines vietoves. XX a. pradžioje šioje vietovėje buvo išsidėstęs vienas – Trumpalio – kaimas, vėliau valstybinė siena perkirto kaimą į dvi dalis, o ežeras tapo saugomas pasieniečių. 2009 m. buvusio kaimo lietuviškoje dalyje (Trumpaliai) gyveno keturi, o lenkiškoje (Trumpalis) – 53 gyventojai.